EkBass/fiwiki-20250220-pages-articles huggingface dataset:
Mesmeria

Mesmeria on suomalaisen rockyhtye CMX:n 15. studioalbumi. Se julkaistiin 30. tammikuuta 2015 levymerkillä Sony Music Entertainment. Albumi nousi julkaisuviikollaan Suomen virallisen listan sijalle 1. se on yhtyeen ensimmäinen Arto Tuunelan tuottama albumi. == Kappaleet == # # # # # # # # # # # # == Kokoonpano == * A. W. Yrjänä – laulu, basso, akustinen kitara * Janne Halmkrona – sähkö- ja akustinen kitara * Timo Rasio – sähkö- ja akustinen kitara, piano * Olli-Matti Wahlström – rummut, perkussiot === Vierailevat muusikot === * Arto Tuunela – koskettimet === Tuotanto === * Arto Tuunela – äänittäjä, miksaaja, tuottaja * Herra Ylppö – kansitaide * Pauli Saastamoinen – masteroija == Arviot == * Desibeli.net: Roth, Mika: Mesmeria. Desibeli.net 6.2.2015. Viitattu 16.12.2016. * Helsingin Sanomat: Onninen, Oskari: CMX:n Mesmeria on bändin raikkain levy vuosiin. Helsingin Sanomat 28.1.2015. Viitattu 16.12.2016. * Iltamakasiini: Österman, Nalle: 30-vuotias CMX teki uransa parhaan levyn. Iltamakasiini.fi 31.1.2015. Viitattu 16.12.2016. * Inferno: Keränen, Toni: “Täynnä tunnetta, ajatusta, elämää” – arviossa CMX:n Mesmeria. Inferno 2/2015. Viitattu 16.12.2016. * Keskisuomalainen: Meronen, Anniina: Kosmista ja kotoista. Keskisuomalainen 2.2.2015. Viitattu 16.12.2016. * Rumba: Wakonen, Juha: Kirkkaasti palava Mesmeria on parasta CMX:ää aikoihin. Rumba.fi 30.1.2015. Viitattu 16.12.2016. * Soundi: Merilinna, Mikko A.: CMX: Mesmeria. Soundi 1/2015. Viitattu 16.12.2016. * V2.fi: Kaunisto, J. A.: CMX: Mesmeria. V2.fi 17.3.2015. Viitattu 16.12.2016. == Lähteet == == Aiheesta muualla == * Lassila, Tero: 30 vuotta raskasta taiderockia. Oulu-lehti 11.2.2015. * Peltonen, Niko: Helppo viidestoista levy. Lapin kansa 31.1.2015. (Internet Archive) * Shakkipeliä Marsin hautavajoamassa – CMX:n Mesmeria biisi biisiltä A. W. Yrjänän sanoin. Soundi 1/2015. * Schildt, Saku: Mikään ei kestä ikuisesti – paitsi ehkä CMX. Rumba.fi 12.2.2015. * Valkama, Heikki: Ärjynä, päivystävä kriitikko A.W. Yrjänä Imagen haastattelussa. Image 14.2.2015. * Luokka:CMX:n albumit Luokka:Vuoden 2015 albumit
Emiliano Alfaro

Emiliano Alfaro Toscano (s. 28. huhtikuuta 1988 Montevideo, Uruguay) on uruguaylainen jalkapalloilija, pelipaikaltaan hyökkääjä. Hän edustaa kaudella 2014–2015 Uruguayn toiseksi korkeimmalla sarjatasolla pelaavaa Liverpoolia, jossa hän on lainalla Italian pääsarjan Serie A:n SS Laziosta.Emiliano Alfaro Soccerway-sivustolla Alfaro nousi Liverpoolin edustusjoukkueeseen kaudella 2005–2006. Hän pelasi ensimmäisenä kautenaan kuusi ja toisenaan 12, mutta kolmantena kautenaan 2007–2008 jo 28 ottelua. Kaudella 2008–2009 Alfaro saavutti ensimmäistä kertaa Uruguayn pääsarjassa kymmenen maalin rajan, kuten myös seuraavalla kaudella, jolloin hän teki 13 maalia vain 15:ssä ottelussa. Liverpool lainasi Alfaron kesken kauden Argentiinan pääsarjan Club Atlético San Lorenzoon, jossa hän onnistui maalinteossa vain kahdesti 18:ssa ottelussa.Emiliano Alfaro National Football Teams -sivustolla Palattuaan Liverpooliin Alfaro ehti pelata vielä 25 sarjaottelua ja tehdä niissä 12 maalia, kunnes Italian pääsarjan Serie A:n SS Lazio hankki hänet tammikuussa 2012. Siirtosumma oli 3,2 miljoonaa euroa. Kauden 2011–2012 kevätpuoliskolla Alfaro pelasi Laziossa kahdeksan sarjaottelua, mutta ei onnistunut maalinteossa. Syksyllä 2012 Lazio lainasi hänet Yhdistyneiden arabiemiirikuntien pääsarjan Al Wasliin, jossa hän pelasi erinomaisen kauden tehden 24:ssa ottelussa 17 maalia. Kaudeksi 2013–2014 Alfaro palasi Lazioon, muttei päässyt koko kauden kertaakaan kokoonpanoon Serie A:ssa. Elokuussa 2014 Lazio lainasi hänet kaudeksi 2014–2015 takaisin Liverpooliin. Uruguayn maajoukkueessa Alfaro on pelannut yhden ottelun vuonna 2011 (tilanne 11. tammikuuta 2015). == Lähteet == Luokka:Uruguaylaiset jalkapalloilijat Luokka:Vuonna 1988 syntyneet Luokka:Elävät henkilöt
Juanpi

Juan Pablo Añor Acosta eli Juanpi (s. 24. tammikuuta 1994 Caracas, Venezuela) on venezuelalainen jalkapalloilija. Hän edustaa Espanjan Segunda Divisiónissa pelaavaa Málagaa ja on pelipaikaltaan oikea laitalinkki. == Seurajoukkueura == Juanpi liittyi kotimaastaan Venezuelasta espanjalaisseura Málaga Club de Fútbolin nuorisoakatemiaan vuonna 2009. Hän pelasi useilla eri tasoilla akatemiassa, kunnes kaudeksi 2013–2014 hänet nostettiin seuran reservijoukkueeseen Tercera Divisióniin.Castillejo y Juanpi, los protegidos de Javi Gracia La Opinión de Málaga. Viitattu 11.1.2015. Juanpi teki ensiesiintymisensä edustusjoukkueessa 29. elokuuta 2014 vierasottelussa Valenciaa vastaan.Alcácer se da un homenaje Marca. Viitattu 11.1.2015. == Lähteet == == Aiheesta muualla == * Juanpin esittely Málagan virallisella sivustolla * Juanpin tilastot Soccerway-sivustolla Luokka:Venezuelalaiset jalkapalloilijat Luokka:Vuonna 1994 syntyneet Luokka:Elävät henkilöt
Marnes-la-Coquette

Marnes-la-Coquette ([maʁn la kokɛt̪], ) on Ranskan kunta Pariisin läntisellä esikaupunkivyöhykkeellä, noin 13 kilometrin päässä Pariisin keskustasta. Marnes on Hauts-de-Seinen pienin kunta: kun departementin muiden kuntien asukasluku liikkuu kymmenissä tuhansissa, Marnesin kunnassa on arviolta vain 1 712 asukasta (vuonna 2014) ja sen pinta-ala on 3,48 neliökilometriä. Vuonna 1852 tuolloin presidenttinä toiminut Charles Louis Napoleon Bonaparte osti Marnesista Saint-Cloud-nimisen maatilan, joka oli aikoinaan kuulunut marsalkka Jean-de-Dieu Soult’lle. Tultuaan keisariksi Napoleon rakennutti maatilalle linnan ja Marnesin keskustaan Sainte-Eugénie-kirkon. Linna tuhoutui 1880-luvulla. Vuonna 1885 Marnes-la-Coquetten alueelta lahjoitettiin tontti Louis Pasteurille, jotta tämä voisi jatkaa vesikauhurokotteen kehittämistä koe-eläinten avulla. Hänen laboratorionsa siihenastisessa sijaintipaikassa, Rue d’Ulmilla Pariisin viidennessä arrondissementissa oli kyllästytty häkissä pidettyjen koirien haukuntaan. Pasteur työskentelikin jonkin aikaa Marnesissa, mutta hänen kansainvälinen suosionsa vaikutti siihen, että varsinainen Pasteur-instituutti rakennettiin Pariisin Rue Dutot’lle. == Lähteet == == Aiheesta muualla == Luokka:Hauts-de-Seinen kunnat
Ville Turja

Ville Turja (s. 1. maaliskuuta 1983) on suomalainen koripallovalmentaja ja koripalloilija, pelipaikaltaan laituri. Hän edustaa Korisliigassa pelaavaa Kobria, joka on myös hänen kasvattajaseuransa. Liigadebyyttinsä Turja teki lokakuussa 2012 pelatussa ottelussa Tampereen Pyrintöä vastaan.Ville Turja Heinäkuussa 2016 Kobrien päävalmentajaksi siirtyi Damion Dantzler, ja Turja jatkoi joukkueen apuvalmentajana.http://www.basket.fi/uutiset/kaikki_uutiset/?x122462=40885649 Ammatikseen Turja tekee pelaamisen ja valmentamisen ohella urheiluhierojan töitä oman toiminimensä kautta.T:mi Ville Turja == Lähteet == * Suomen Koripalloliitto Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1983 syntyneet Luokka:Elävät henkilöt
Endless Forms Most Beautiful

Endless Forms Most Beautiful on suomalaisen sinfonisen metalliyhtyeen Nightwishin 8. studioalbumi. Se julkaistiin 27. maaliskuuta 2015 levymerkillä Nuclear Blast. Albumi on yhtyeen ensimmäinen laulaja Floor Jansenin sekä rumpali Kai Hahdon kanssa, joka tuurasi unettomuudesta kärsinyttä Jukka Nevalaista. Yhtye julkaisi 13. helmikuuta 2015 albumilta singlen ”Élan”, ja hieman albumin julkaisun jälkeen toisen singlen "Endless Forms Most Beautiful". == Kaupallinen menestys == Endless Forms Most Beautiful nousi ensimmäisellä listaviikolla Suomen virallisen albumilistan ensimmäiseksi. Se nousi avausviikolla ensimmäiseksi myös Ison-Britannian virallisella rokki- ja metallialbumien listalla ja sijalle 12 Ison-Britannian virallisella albumilistalla. Albumi palkittiin myös vuoden 2016 Emma-gaalassa vuoden metallialbumina. Albumi on myynyt Suomessa. == Vastaanotto == Brittiläinen Kerrang!-lehti on asettanut albumin kappaleen ”The Greatest Show On Earth” yhtyeen kappaleiden paremmuusjärjestyksessä ensimmäiseksi. Metal Hammer sijoitti albumin kaikkien aikojen kolmanneksi parhaimmaksi sinfonisen metallin albumiksi vuonna 2021. == Vaikutus == Alpenglow Rockshelter Yhdysvalloissa on arkeologinen löydös, joka on nimetty albumilla olevan kappaleen mukaan. Nimeämisessä viitataan etenkin kappaleen sanoituksen kohtaan "We Were Here" (). == Muu media == Albumin kappale "Yours Is an Empty Hope" on mukana Simpsonien 34. tuotantokauden jaksossa. == Kappaleet == == Kokoonpano == * Floor Jansen – laulu * Marco Hietala – bassokitara, laulu kappaleissa (2, 4, ja 11) * Emppu Vuorinen – kitara * Tuomas Holopainen – kosketinsoitin, piano * Troy Donockley – irlantilainen säkkipilli, busuki, bodhrán, tinapilli, taustalaulu * Kai Hahto - rummut === Vierailevat muusikot === Muut muusikot: * Richard Dawkins: kerronta * Pip Williams: sovitukset * Isobel Griffiths: johtaja (orkesteri) * James Shearman: johtaja, kuoronjohtaja * Lynda Richardson: kuoronjohtaja * Orchestre de Grandeur orkesteri * Metro Voices: kuoro * The Children's Choir: kuoro == Arvostelut == * Allmusic: Allmusic review * About.com: About.com * Blabbermouth: 8.5/10Blabbermouth * Imperiumi.net: 8/10Imperiumi.net * Inferno: Inferno * Kaaoszine: 9.5/10Kaaoszine.fi * Metalliluola: 8/10Nightwish – Endless Forms Most Beautiful (2015) Viitattu 23.11.2022. * Soundi: NIGHTWISH: Endless Forms Most Beautiful Viitattu 23.11.2022. == Lähteet == == Aiheesta muualla == * Ahlroth, Jussi: Nightwishin uusi levy ilmestyy tänään: Holopaisen visio on ”hullu ja kunnian­himoinen” . Helsingin Sanomat 24.3.2015. * Lindfors, Taavi: Nightwish: Endless Forms Most Beautifulin ennakkokuuntelu. Imperiumi.net 18.1.2015. * * Luokka:Vuoden 2015 albumit Luokka:Nightwishin albumit
Givi Bakradze

Givi Bakradze (s. 26. toukokuuta 1991 Tbilisi GeorgiaGivi Bakradze) on georgialainen koripalloilija, pelipaikaltaan takamies. Hän edustaa Korisliigassa pelaavia Korikobria. Liigadebyyttinsä hän teki lokakuussa 2013 pelatussa ottelussa Tapiolan Honkaa vastaan. Bakradzen kasvattajaseura on hänen synnynkaupunkinsa seura Dinamo Tbilisi.Givi Bakradze Bakradze pelasi Korikobrissa jo juniori-ikäisenä kaudella 2009/10 A-junioreissa miesten I-divisioonan ohella, minkä vuoksi häntä ei enää lasketa Korikobrien ulkomaalaiskiintiöön. Hän saapui Lapualle uudelleen toukokuussa 2013.Givi Bakradze palaa Korikobriin Bakradze on edustanut Georgiaa 16-, 18- ja 20-vuotiaiden maajoukkueissa ja oli mukana voittamassa alle 20-vuotiaiden B-divisioonan EM-kilpailuista kultaa vuonna 2011. == Lähteet == Luokka:Georgialaiset koripalloilijat Luokka:Vuonna 1991 syntyneet Luokka:Elävät henkilöt
Ain’t It Funny

Ain't It Funny on yhdysvaltalaisartisti Jennifer Lopezin kappale. Sen sanoittivat Lopez ja Cory Rooney Adam Shankmanin ohjaamaa vuonna 2001 julkaistua romanttista komediaelokuvaa Häät mielessä varten. Shankman kuitenkin tunsi että kappaleessa on liian liikaa latinalaisia vaikutteita liitettäväksi elokuvaan ja se sisällytettiin sen sijaan Lopezin toiselle, J. Lo-studioalbumille. "Ain't It Funny"n julkaisi Epic Records albumin kolmantena singlenä 20. kesäkuuta 2001. ==Lähteet== Luokka:Vuoden 2001 kappaleet Luokka:Jennifer Lopezin kappaleet
Le Plessis-Robinson

Le Plessis-Robinson on Ranskan kunta Pariisin lounaisella esikaupunkivyöhykkeellä, noin kuuden kilometrin päässä Pariisin rajalta ja 10,5 km sen keskustasta. Siellä on arviolta 28 911 asukasta (vuonna 2014) ja sen pinta-ala on 3,43 neliökilometriä. Le Plessis-Robinsonin naapurikunnat ovat luoteessa Clamart, koillisessa Fontenay-aux-Roses, idässä Sceaux ja etelässä Châtenay-Malabry.Syndicat Mixte Autolib, 40 communes , Paris.fr- sivusto, viitattu 29.1.2015. ==Lähteet== ==Aiheesta muualla== Luokka:Hauts-de- Seinen kunnat Luokka:Ranskan kaupungit
Z2

Z2 voi viitata muun muassa seuraavin: * Z2, Konrad Zusen rakentama varhainen tietokone * Z², Devin Townsendin musiikkialbumi * \mathbb{Z}^2, kokonaislukujen järjestettyjen parien joukko * Z_2, kahden alkion syklinen ryhmä
Ticodendraceae

Ticodendraceae on yhden lajin (Ticodendron incognitum) muodostama kasviheimo koppisiemenisten Fagales-lahkossa. == Tuntomerkit == Kasvi on puu, jolla on T:n muotoiset erittämättömät solukarvat. Lehdet ovat kahteen kertaan sahalaitaiset ja korvakkeelliset; korvake ympäröi varren. Puu on kaksikotinen tai harvoin sekaneuvoinen, tuulipölytteinen. Hedekukat sijaitsevat pystyissä kukinnoissa ja ovat kehättömiä. Heteitä on kahdeksasta kymmeneen tai enemmän, ja palho on vähintään ponnen mittainen. Emikukat sijaitsevat yksittäin ja niissä on vähäpätöinen ja yhteen kasvanut kehä sekä joskus joutoheteitä. Luotit ovat pitkät. Hedelmä on luumarjamainen.Stevens 2001–, viittaus 11.1.2015. == Levinneisyys == Ticodendron incognitum kasvaa Keski- Amerikassa.http://www.mobot.org/mobot/research/apweb/maps/ticodendraceaemap.gif == Luokittelu == Ticodendraceae on koivukasvien (Betulaceae) lähisukulainen; ne muodostavat sisarusparin Fagales-lahkon evoluutiopuussa, ja niiden yhteisen kladin ominaisuuksia ovat kaarnan kivisolukasaumat, limasolut, kaksirivinen lehtiasento ja ponnen teekojen erillisyys. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * kuvia: http://www.plantsystematics.org/cgi- bin/dol/dol_terminal.pl?taxon_name=Ticodendron_incognitum&rank;=binomial Luokka:Fagales Luokka:Kasviheimot
Jenny from the Block

Jenny from the Block on yhdysvaltalaisartisti Jennifer Lopezin kappale, jolla vierailevat yhdysvaltalaisräppärit Jadakiss ja Styles P; molemmat vierailijat ovat yhtyeestä The LOX. Sen julkaisi Epic Records Lopezin kolmannen, This Is Me... Then-studioalbumin johdantosinglenä 26. syyskuuta 2002. Kappaleen, joka ensin vuosi nettiin, sanoittivat Lopez, Troy Oliver, Mr. Deyo, Samuel Barnes, Jean-Claude Olivier sekä Cory Rooney. Rooney ja Oliver yhdessä Trackmastersin Poken ja Tonen kanssa tuottivat kappaleen. Kriitikot totesivat kappaleen sisältävän runsaasti musikaalisia sampleja 1900-luvun kappaleista kuten Steel Bandin vuoden 1975 kappaleesta "Heaven and Hell Is on Earth" sekä Boogie Down Productionsin vuoden 1987 kappaleesta "South Bronx". Se sisältää myös kreditoimattoman samplen The Beatnutsin vuoden 1999 kappaleesta "Watch Out Now". "Jenny from the Block" on R&B; ja old school hip hop-kappale, joka sanoituksellisesti kertoo Lopezin muuttumattomuudesta huolimatta hänen maine- ja suosiotasostaan sekä siitä, että hän ei unohda omia sukujuuriaan eikä sitä, mistä hän on syntyperältään lähtöisin, Bronxista. Kun toiset kriitikot kehuivat kappaletta ja sen teemaa, toiset kuvailivat sanoituksia "typeriksi" ja "naurettaviksi". Tästä huolimatta kappaleesta tuli kaupallinen menestys, päästyään listan kärkeen Kanadassa, kolmen parhaan joukkoon Yhdysvaltain Billboard Hot 100 -listalla sekä kymmenen parhaan joukkoon muilla lukuisilla singlelistoilla. Kappaleen musiikkivideota on myös kiistelty. Videolla Lopez ja hänen senaikainen poikaystävänsä, Ben Affleck, joka myöhemmin kuvaili videon "pilanneen hänen uransa lähes täysin", nähdään useissa rivoissa maisemissa paparazzin näkökulmasta kuvattuna. Kappaletta on viitattu populaarikulttuuriin ja julkaisustaan lähtien Lopezia on kutsuttu mediassa "Jenny from the Blockina". ==Lähteet== Luokka:Vuoden 2002 kappaleet Luokka:Jennifer Lopezin kappaleet
Rueil-Malmaison

Rueil-Malmaison [ʁɥɛj malmɛzɔ̃] on Ranskan kunta Hauts-de-Seinen departementissa Pariisin läntisellä esikaupunkivyöhykkeellä, 12,6 kilometrin päässä Pariisin keskustasta. Vuonna 2014 siellä oli 79 204 asukasta. Sen pinta-ala on 14,7 neliökilometriä. Rueil-Malmaisonin naapurikunnat ovat Hauts- de-Seinen departementin Nanterre, Suresnes, Saint-Cloud, Vaucresson ja Garches sekä Yvelinesin departementin Celle-Saint-Cloud, Bougival, Croissy-sur-Seine, Le Vésinet ja Chatou. == Historia == Kaupungin nimi oli Rueil vuoteen 1928, jolloin se muutettiin Rueil-Malmaisoniksi tunnetuimman matkailunähtävyyden vuoksi. Malmaisonin linnassa () asuivat Napoleon Bonaparte (Napoleon I) ja hänen ensimmäinen vaimonsa Joséphine de Beauharnais. Linna on nykyään Napoleon-museona. Joséphine haudattiin Saint-Pierren kirkkoon. Pariskunnan jälki näkyy kaupungissa monessa paikassa, ja kaupunkia leimaa Napoleonin aikainen henki. Rueilissa sijaitsevat sveitsiläiskaartin kasarmit, jotka on suunnitellut Ludvig XV:n aikaan arkkitehti Axel Guillaumot. == Nähtävyydet ja puistot == Nykyisin alueella oleva 650 hehtaarin luonnonpuisto tuo kansallispuistoon ja Seinen rannalle matkailijoita. Alueella on kahdeksan puistoa ja puutarhaa. Yksi puistoista on Impressionistien puisto, jossa muun muassa taiteilija Claude Monet inspiroitui maalaamaan. kardinaali Richelieun harmaan eminenssin Père Josephin talon ympärillä on hänen mukaansa nimetty puisto Le parc du Père Joseph. Seinen rannalla on myös pala Rueil-Malmaisonin historiaa ja nähtävyyksiä. 1800-luvun impressionistit, kuten Monet, Renoir, Turner, Corot, Sisley ja Berthe Morisot maalasivat kaupungissa useita töitään. Seinen rannalla on kahviloita, veneilyä ja pyöräilijöille omat kulkureitit. == Talous == Rueiliin ovat sijoittuneet viime vuosina monet La Défensen alueelta halvempiin tiloihin muuttaneet yritykset, ensimmäisenä niistä Esso. Pääkonttoriaan tai Ranskan-konttoriaan pitävät kunnassa myös muun muassa Schneider Electric, rakennusyhtiö Vinci, lääkeyhtiö AstraZeneca, luottokorttiyhtiö American Express ja kulutustavarajätti Unilever. == Liikenne == Rueil-Malmaisoniin kulkee RER-junalinja A. == Kuvia Malmaisonin linnasta == Tiedosto:2011 Chateau de Malmaison recto-verso.jpg|Château de Malmaison Tiedosto:Château de Malmaison - Appartement de Joséphine 001.jpg|Joséphinen makuuhuone Tiedosto:Château de Malmaison - Salle de billard 001.jpg|Linnan biljardisai Tiedosto:Château de Malmaison - Bibliothèque 001.jpg|Napoleonin kirjasto Tiedosto:Château de Malmaison - Salle à manger 002.jpg|Ruokasali == Lähteet == == Aiheesta muualla == Luokka:Hauts-de-Seinen kunnat Luokka:Ranskan kaupungit
Pyhä Florianus

Pyhä Florianus (kuoli n. 304 jaa.) on kristillinen pyhimys, joka on palomiesten, nuohoojien ja saippuantekijöiden sekä Linzin ja Krakovan kaupunkien suojelija. Hänen muistopäivänsä on 4. toukokuuta. ==Elämä== Florianus syntyi noin vuonna 250 jaa. roomalaisessa Aelium Cetiumin kaupungissa (nykyinen Sankt Pölten Itävallassa). Hän liittyi Rooman armeijaan ja yleni Noricumin provinssin armeijan komentajaksi. Sotilastehtävien ohella Florianuksen vastuulla oli palotorjuntajoukkojen organisoiminen. Diocletianuksen vainojen aikaan Roomassa selvisi, ettei Florianus ollut ryhtynyt kristittyjen vastaisiin toimenpiteisiin alueellaan. Aquilianus lähetettiin tutkimaan asiaa. Tämä määräsi Florianuksen uhraamaan perinteiden mukaisesti roomalaisille jumalille, mutta komentaja kieltäytyi. Tämän seurauksena Florianus tuomittiin poltettavaksi roviolla. Legendan mukaan hän kuitenkin lausui roviolla seistessään, että jos nämä sytyttäisivät tulen, kipuaisi hänen sielunsa liekkien mukana taivaaseen. Niinpä Florianus polttamisen sijaan hukutettiin myllynkivi kaulassaan Enns-jokeen. Myöhemmin kristityt pelastivat Florianuksen ruumiin ja hautasivat sen augustinolaiseen luostariin Lorchin lähellä. Valeria-nimisen naisen saamassa näyssä Florianus kuitenkin vaati soveliaampaa hautapaikkaa itselleen. ==Kunnioitus== Pyhää Florianusta kunnioitetaan laajalti Keski-Euroopassa. Sankt Florianin kaupunki Itävallassa on nimetty hänen mukaansa. Florianus valittiin Puolan suojeluspyhimykseksi vuonna 1184, kun paavi Lucius III suostui kuningas Kasimir II:n pyyntöön lähettää tälle Florianuksen pyhäinjäännöksiä. Tästä syystä Krakovassa säilytetään joitakin pyhimyksen reliikkejä. Kuvanveistäjä Josef Josephun Pyhää Florianusta esittävä patsas paljastettiin Wienissä vuonna 1935. Se seisoi kaupungin pääpaloasemalla, mistä se siirrettiin toisen maailmansodan pommitusten jälkeen 1945 palokuntamuseoon. Florianuksesta juontuvat etunimet ovat edelleen yleisiä katolisella saksalaisalueella Böömissä ja Itävallassa. ==Galleria== file:Cerkev sv. Andreja, Andraž nad Polzelo - kip sv. Florjana.jpg|Pyhä Florianus Pyhän Andreaan kirkossa Sloveniassa. file:Brama_florianska_Florian.jpg|Pyhän Florianuksen patsas Krakovan Pyhän Florianuksen portissa. file:Saint Florian near Komarówka Podlaska, Poland.JPG|Pyhän Florianuksen patsas tienristeyksessä Puolan Komarówka Podlaskassa. Luokka:Pyhimykset Luokka:Roomalaiset sotilaat Luokka:250-luvulla syntyneet Luokka:300-vuosikymmenellä kuolleet
Vaucresson

Vaucresson on Ranskan kunta Pariisin läntisellä esikaupunkivyöhykkeellä, 14 kilometrin päässä Pariisin keskustasta. Siellä on arviolta 8 747 asukasta (vuonna 2014) ja sen pinta-ala on 3,08 neliökilometriä. Metsäinen Vaucresson on nykyisin lähinnä vaurasta asuinaluetta. Kunnan asukkaiden tulotaso on Ranskan kunnista yhdeksänneksi korkein. Kunnassa on oma elokuvateatteri Cinéma Normandie sekä kulttuurikeskus La Montgolfière. Nimi tulee siitä, että Montgolfierin veljesten ensimmäinen, Versailles’sta lähtenyt kuumailmapallolento vuonna 1783 päättyi Vaucressoniin. == Liikenne == Vaucressonissa on Transilien Paris–Saint-Lazare -paikallisjunan asema. == Lähteet == == Aiheesta muualla == *Historiaa kunnan sivustolla (ranskaksi) Luokka:Hauts-de-Seinen kunnat
Frédéric Gotte

Frédéric Gotte (s. 8. syyskuuta 1995 Roanne, Ranska) on ranskalais-suomalainen jalkapallomaalivahti. Hänen äitinsä on suomalainen ja isä ranskalainen. Vuonna 2011 Gotte teki sopimuksen AS Monacon kanssa, mutta pelasi vain Monacon reservijoukkueessa Championnat de France amateur -liigassa. Gotte on edustanut Suomen alle 21-vuotiaiden jalkapallomaajoukkuetta, jonne hänet löysi entinen huippumaalivahti Antti Niemi. Gotte valittiin joukkueeseen kesäkuussa 2014 Moldovaa vastaan pelattuun EM-karsintaotteluun ja ensimmäistä kertaa hän oli avauskokoonpanossa syyskuisessa Wales-ottelussa. Gotte on ilmoittanut halustaan edustaa Suomea myös A-maajoukkuetasolla. == Lähteet == Luokka:Suomalaiset jalkapallomaalivahdit Luokka:Ranskalaiset jalkapallomaalivahdit Luokka:Vuonna 1995 syntyneet Luokka:Elävät henkilöt
Ville-d’Avray

Ville-d’Avray on Ranskan kunta Pariisin läntisellä esikaupunkivyöhykkeellä, noin 12 kilometriä Pariisin keskustasta länteen. Se kuuluu Boulogne- Billancourtin arrondissementtiin Hauts-de-Seinen departementissa. Siellä on arviolta 11 419 asukasta (vuonna 2014) ja sen pinta-ala on 3,67 neliökilometriä. == Tunnettuja asukkaita == *Jean Rostand, biologi ja filosofi *Jean-Baptiste Camille Corot, taidemaalari * näyttelijä Isabelle Huppert asui kunnassa lapsena *Pierre-Henri Simon, Ranskan akatemian jäsen == Lähteet == == Aiheesta muualla == Luokka:Hauts-de-Seinen kunnat Luokka:Ranskan kaupungit
Jouni Ovaska

Jouni Einari Ovaska (s. 9. syyskuuta 1986 Hämeenkyrö) on suomalainen keskustalainen poliitikko ja kansanedustaja vuodesta 2019. Ovaska toimi keskustan puoluesihteerinä 2016–2018. Hän johti keskustan puoluevaltuustoa vuosina 2012–2016. Ovaska on Tampereen kaupunginvaltuuston jäsen vuodesta 2017. Helmikuussa 2022 hänet valittiin keskustan eduskuntaryhmän toiseksi varapuheenjohtajaksi. Ovaska valittiin liikenne- ja viestintävaliokunnan puheenjohtajaksi huhtikuussa 2023. Lokakuussa 2024 hänet valittiin Euroopan liberaalidemokraattisen puolueen ALDEn varapuheenjohtajaksi. == Koulutus == Ovaska kirjoitti ylioppilaaksi Hämeenkyrön F. E. Sillanpään lukiosta vuonna 2005. Suoritettuaan asepalveluksen Parolan panssariprikaatissa hän aloitti opinnot Hämeenlinnan opettajankoulutuslaitoksella vuonna 2006. Opiskeluaikanaan Ovaska työskenteli kaupan alalla ja keskustan kansanedustaja Tuomo Puumalan eduskunta-avustajana. Ovaska valmistui Tampereen yliopistosta kasvatustieteiden kandidaatiksi 2010 ja maisteriksi 2014. Opiskelujen ohessa Ovaska toimi Tampereen yliopiston ylioppilaskunnan (Tamy) edustajistossa vuosina 2007–2013 (varapuheenjohtaja vuonna 2012). Hän oli keskustanuorten varapuheenjohtaja kaksivuotiskauden 2011–2013. == Poliittinen toiminta == Ovaska toimi vuosina 2007–2010 Hämeenkyrön seurakunnan kirkkovaltuustossa ja -neuvostossa. Kunnallisvaaleissa 2008 hänet valittiin Hämeenkyrön kunnanvaltuustoon. Ovaska on ollut sivistyslautakunnan puheenjohtaja. Kunnallisvaaleissa 2012 hän oli 282 äänellä Hämeenkyrön ääniharava. Ovaska on johtanut kunnanhallitusta vuosina 2013–2016. Vuoden 2011 eduskuntavaaleissa Ovaska oli ensikertalaisena ehdolla Pirkanmaan vaalipiiristä ja sai 1 211 ääntä. Vuoden 2014 europarlamentinvaaleissa Ovaska sai 2 897 ääntä. Ovaska valittiin keskustan puoluevaltuuston puheenjohtajaksi vuonna 2012 Kouvolassa. Hänet valittiin jatkokaudelle kunniapuheenjohtaja Paavo Väyrysen esityksestä marraskuussa 2014 Porissa. Vuoden 2015 Ovaska ylsi varasijalle Pirkanmaan vaalipiirissä saavuttaen 4454 ääntä. Vuosina 2015–2016 Ovaska toimi Eduskunnan I varapuhemies Mauri Pekkarisen erityisavustajana. Ovaska toimi Keskustan puoluesihteerinä vuosina 2016–2018. Vuonna 2019 hänet valittiin eduskuntaan Pirkanmaan vaalipiiristä 5360 äänellä. Valiokuntien jäsenyydet: suuri valiokunta, lakivaliokunta, ulkoasiainvaliokunta ja sivistysvaliokunta (varajäsen). Lisäksi hän on jäsenenä Pohjoismaiden neuvoston Suomen valtuuskunnassa ja varajäsenenä Välimeri-unionin parlamentaarisessa yleiskokouksessa. Vuonna 2023 huhtikuussa pidetyissä eduskuntavaaleissa Ovaska uusi paikkansa eduskunnassa saaden 6376 ääntä.YLE VAALIT == Yksityiselämä == Ovaska sai heinäkuussa 2024 poikalapsen. == Lähteet == Luokka:Nykyiset kansanedustajat Luokka:Suomen Keskustan poliitikot Luokka:Suomen Keskustan puoluesihteerit Luokka:Tampereen kaupunginvaltuutetut Luokka:Hämeenkyrön kunnanvaltuutetut Luokka:Pirkanmaan vaalipiiri Luokka:Suomalaiset opettajat Luokka:Vuonna 1986 syntyneet Luokka:Elävät henkilöt
Leslie Dixon

Leslie Dixon (s. 1970) on yhdysvaltalainen elokuvakäsikirjoittaja ja -tuottaja. == Ura == Dixon tunnetaan käsikirjoittajana muun muassa elokuvista Mrs. Doubtfire – Isä sisäkkönä (1993), Hairspray (2007) ja Rajaton (2011). Hän oli Saturn-palkintoehdokkaana elokuvan Perjantai on pahin (2003) käsikirjoituksesta. == Yksityiselämä == Dixon on valokuvaaja Dorothea Langen ja maalari Maynard Dixonin tyttärentytär. Hän on naimisissa käsikirjoittaja Tom Ropelewskin kanssa. He asuvat Beverly Hillsissä, Kaliforniassa. == Filmografia == * Overboard (1987; käsikirjoittaja) * Mrs. Doubtfire – Isä sisäkkönä (1993; käsikirjoittaja) * Hei, kuka puhuu nyt (1993; tuottaja) * That Old Feeling (1997; tuottaja sekä käsikirjoittaja) * Seikkailija Thomas Crown (1999; käsikirjoittaja) * Anna hyvän kiertää (2000; käsikirjoittaja) * The Next Best Thing (2000; tuottaja) * Perjantai on pahin (2003; käsikirjoittaja) * Jospa se vain olisi totta (2005; käsikirjoittaja) * Hairspray (käsikirjoittaja) * Sekaisin suhteessa (2007; käsikirjoittaja) * Rajaton (2011; käsikirjoittaja sekä tuottaja) * Gone Girl (2014; tuottaja) == Lähteet == *Leslie Dixon - Bio, Facts, Family Famousbirthdays.com. == Aiheesta muualla == * Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Vuonna 1970 syntyneet Luokka:Elävät henkilöt
Wuhanin välikohtaus

Wuhanin välikohtaus oli Kiinan Wuhanissa kulttuurivallankumouksen aikana heinäkuussa 1967 tapahtunut väkivaltainen selkkaus, joka liittyi aseistettujen ryhmien väliseen valtataisteluun. Mao Zedongin alettua lyhyen hillitsemisvaiheen jälkeen uudelleen lietsoa vallankumousta ja kannustaa punakaarteja Kiina oli heinäkuussa 1967 ja valmiiksi hyvin levottomassa tilassa. Tuolloin Kulttuurivallankumouksen pienryhmään kuuluneet turvallisuusministeri Xie Fuzhi ja Wang Li matkustivat Wuhaniin tukemaan paikallisia radikaaleja punakaarteja näiden vaatiessa paikkaa kaupungin vallankumouskomiteassa. Wuhania piti kuitenkin hallussaan ”miljoona sankaria” -niminen maltillinen kaarti, jonka johdossa ollut Kansan vapautusarmeijan kenraali Chen Zaidao ei suostunut hyväksymään tätä päätöstä. ”Miljoona sankaria” sieppasivat ja pahoinpitelivät Xien ja Wangin ja vaativat radikaalien eroamista Kulttuurivallankumouksen pienryhmästä. Osapuolten tietämättä puhemies Mao oli samaan aikaan rutiinivierailulla kaupungissa. Tähän vedoten Kiinan radikaalit ryhmät väittivät konservatiivien yrittäneen vallankaappausta Maoa vastaan. Vaikka Mao ei edes itse uskonut vallankaappausväitteeseen, hän päätti antaa tukensa radikaaleille. Wuhaniin lähetettiin Maolle uskollisia sotajoukkoja tukemaan radikaalien vaatimuksia ja myös Zhou Enlai saapui kaupunkiin sovittelemaan tilannetta.Lauri Paltemaa & Juha A. Vuori: Kiinan kansantasavallan historia, s. 114–116. Gaudeamus, Helsinki 2012. Wuhanin välikohtauksen seurauksena radikaalit punakaartit ottivat vallan Wuhanissa ja käynnistivät vastustajiinsa kohdistuneen valtavan puhdistuksen, jonka yhteydessä lähes 200 000 ihmistä pahoinpideltiin ja tuhansia kuoli. Kiinan puoluejohdon vasemmistolaisten vaatimuksista punakaarteja kehotettiin nyt koko maassa hyökkäämään konservatiivien kimppuun. Tämän seurauksena maa ajautui vielä entistäkin huomattavasti syvempään sekasortoon, joka tunnetaan nimellä ”elokuun anarkia”, ja aseelliset yhteenotot levisivät kaikkialle maahan. ==Lähteet== Luokka:Kulttuurivallankumous Luokka:Wuhanin historia Luokka:1967
Stephen Lumpkins

Stephen Lumpkins (s. 16. huhtikuuta 1990 Yhdysvallat) on yhdysvaltalainen koripalloilija, pelipaikaltaan sentteri. Hän edustaa Korisliigassa pelaavia Korikobria. Liigadebyyttinsä Lumpkins teki lokakuussa 2014 pelatussa ottelussa Namika Lahtea vastaan.Stephen Lumpkins Lumpkins liittyi Korikobrien vahvuuteen elokuussa 2014 ja ehti ennen saapumistaan pelaamaan kotimaansa lisäksi ammattilaisena myös Hollannissa.Stephen Lumpkins Korikobriin == Lähteet == Luokka:Yhdysvaltalaiset koripalloilijat Luokka:Vuonna 1990 syntyneet Luokka:Elävät henkilöt
Daniel O’Shaughnessy

Daniel O’Shaughnessy (s. 14. syyskuuta 1994 Riihimäki) on suomalainen jalkapalloilija, joka pelaa puolustajana Veikkausliigassa Helsingin Jalkapalloklubissa. O'Shaughnessyllä on myös Irlannin kansalaisuus. == Seurajoukkueet == Syntymäkaupungissaan Riihimäellä jalkapalloilun aloittanut O’Shaughnessy on juniorina pelannut myös FC Hongassa ja Helsingin Jalkapalloklubissa, sekä HJK:n reservijoukkueessa Klubi 04:ssä, ennen siirtymistään FC Metziin vuonna 2012. Ranskassa hän pelasi seuran reservijoukkueessa CFA-liigassa, kunnes kesällä 2014 siirtyi Englantiin. Vuonna 2014 O’Shaughnessy siirtyi lontoolaiseen Brentfordiin. Syyskuussa 2015 hän siirtyi lainalle Braintree Towniin yhden kuukauden sopimuksella. Tammikuussa 2016 O’Shaughnessy siirtyi lainalle tanskalaiseen FC Midtjyllandiin. Heinäkuussa 2016 O’Shaughnessy solmi sopimuksen Cheltenham Townin kanssa. Hän ei pelannut Brentfordissa otteluakaan. Tammikuussa 2018 O’Shaughnessy teki 2+1 vuotisen sopimuksen Helsingin Jalkapalloklubin kanssa. Lokakuussa 2019 O’Shaughnessy ja HJK solmivat kahden vuoden jatkosopimuksen. O'Shaughnessy toimi joukkueen kapteenina kaudella 2021, kun HJK eteni Konferenssiliigan lohkovaiheeseen ja Veikkausliigan mestaruuteen. Kauden päätyttyä O'Shaughnessy siirtyi Saksan 2. Bundesliigan Karlsruheriin, missä hän teki debyyttinsä 15. tammikuuta 2022 Darmstadtia vastaan. Ensimmäisen maalinsa 2. Bundesliigassa hän teki 19. helmikuuta Holstein Kielin verkkoon. Kesällä 2022 A-maaottelussa Romaniaa vastaan murtunut pohjeluu aiheutti O'Shaughnessylle vammakierteen, eikä hän seuraavan kahden kauden aikana saanut tililleen otteluaakaan Karlsruherissa. Heinäkuussa 2024 O'Shaughnessy palasi takaisin HJK:hon kauden 2025 loppuun asti ulottuvalla sopimuksella. == Maajoukkue == Suomen ikäkausimaajoukkueita O’Shaughnessy edusti 15-vuotiaista lähtien. Hän teki debyyttinsä Suomen maajoukkueessa 10. tammikuuta 2016 Ruotsia vastaan. EM-kisoissa 2020 O'Shaughnessy pelasi täydet minuutit. Hän teki ensimmäisen maalinsa A-maajoukkueessa MM-karsintaottelussa Bosnia ja Hertsegovinaa vastaan 13. marraskuuta 2021. == Muuta == Hänen isoveljensä on jalkapalloilija Patrick O’Shaughnessy. Kaksoiskansalaisuuden johdosta myös Irlannin nuorten maajoukkueet olivat kiinnostuneita O’Shaughnessyn veljeksistä. == Lähteet == == Aiheesta muualla == Luokka:Suomalaiset jalkapalloilijat Luokka:Irlantilaiset jalkapalloilijat Luokka:Jalkapallon Suomen mestarit Luokka:Elävät henkilöt Luokka:Jalkapallon Suomen Cupin mestarit Luokka:Vuonna 1994 syntyneet
Aubervilliers

Aubervilliers [obɛʁvilje] on Ranskan kunta Pariisin pohjoisella esikaupunkivyöhykkeellä, noin 7 kilometriä Pariisin keskustasta koilliseen. Se kuuluu Saint-Denis’n arrondissementtiin Seine-Saint-Denis’n departementissa. Aubervilliersin läpi kulkee Saint-Denis’n kanava. Aubervilliersiin pääsee Pariisin metrolinjalla 7, jonka asemat Aubervilliers-Pantin-Quatre Chemins ja Fort d'Aubervilliers sijaitsevat kunnan etelärajalla. RER-junalinjan asema Corneuve-Aubervilliers on kunnan pohjoisrajan takana. Aubervilliersin naapurikunnat ovat etelässä Pariisi, lännessä Saint-Denis, pohjoisessa La Corneuve ja idässä Pantin.Syndicat Mixte Autolib , 40 communes, Paris.fr- sivusto, viitattu 29.1.2015. ==Lähteet== ==Aiheesta muualla== Luokka:Seine- Saint-Denis’n kunnat Luokka:Ranskan kaupungit
Antoine Diot

Antoine Diot (s. 17. tammikuuta 1989 Bourg-en-Bresse) on ranskalainen koripalloilija. Takamiehenä pelaava Diot on pelannut seurajoukkueurallaan ranskalaisjoukkueissa. Ranskan maajoukkueessa hän on voittanut pronssia vuoden 2014 MM-kilpailuista ja Euroopan mestaruuden Sloveniasta 2013.http://www.lnb.fr/fr/Pro-A/200006/Joueurs/A30906/Antoine-Diot Diot valittiin myös Ranskan vuoden 2015 EM-kilpailujen joukkueeseen, mutta hän loukkaantui harjoituksissa ja joutui vetäytymään turnauksesta. Hänen tilalleen nimettiin Thomas Heurtel.http://www.eurobasket2015.org/en/compID_qMRZdYCZI6EoANOrUf9le2.season_2015.roundID_-1.coid_7Xdt6nGfHBUQUJythm5Ad1.articleMode_on.html == Lähteet == * Profiili euroleague.net * Profiili lnb.fr * Antoine Diot basketball profile eurobasket.com === Viitteet === Luokka:Ranskalaiset koripalloilijat Luokka:Vuonna 1989 syntyneet Luokka:Elävät henkilöt
HC Gherdëina

HC Gherdëina on jääkiekkojoukkue Sëlvan kaupungista, Italiasta. Joukkue pelaa Italian pääsarjassa Serie A:ssa. Joukkue on perustettu vuonna 1927. == Joukkue kaudella 2024–2025 == (Tilanne 31. elokuuta 2024.) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 96 Paul Hofer L 2024 Brixen, Italia Leo Kostner L 2024 Ortisei, Italia Matthias Rindone L 2025 Merano, Italia Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 5 Ben Linder L 2025 Bolzano, Italia 7 Vili Laitinen R 2025 Lohja, Suomi 21 Ruben Prinoth L 2025 Brixen, Italia 37 Jordan Di Cicco L 2025 London, Ontario, Kanada 41 Michele Forte L 2025 Asiago, Italia 84 Julian Senoner R 2025 Brixen, Italia 91 Henri Mustonen L 2025 Oulu, Suomi 97 Alexander Vigl L 2025 Brixen, Italia Karter Prosofsky R 2025 Saskatoon, Saskatchewan, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 9 Andrea Meneghini L OLH Laina Trento, Italia 13 Diego Glück L VLH 2025 Bressanone, Italia 15 Marc Kasslatter L H 2024 Sterzing, Italia 18 Nicholas Paratoni L H 2023 Brixen, Italia 19 Samuel Moroder R OLH 2025 Brixen, Italia 22 Simon Pitschieler L KH 2025 Bolzano, Italia 25 Yuri Cristellon R H 2025 Bolzano, Italia 54 Stephan Deluca R OLH 2025 Cavalese, Italia 60 Emil Oksanen R LH 2025 Kirkkonummi, Suomi 64 Davide Macaluso L H 2024 Sterzing, Italia 76 Tommy Delucca L H 2025 Sterzing, Italia 77 Brad McGowan L VLH 2025 Vancouver, Brittiläinen Kolumbia, Kanada 86 Leo Messner L H 2025 Brixen, Italia 89 Hannes Kasslatter L H 2025 Sterzing, Italia Luca Biondi L H 2025 Torino, Italia Gabriel Galassiti L H 2025 Bolzano, Italia Tobias Moroder L H 2025 Bolzano, Italia Davide Schiavone L KH 2025 Cavalese, Italia ===Joukkueenjohto=== * Päävalmentaja: John Miner * Apuvalmentaja: Christian Piccolruaz * Maalivahtivalmentaja: Jorma Valtonen * Puheenjohtaja: Walter Ploner * Toimitusjohtaja: Franz Kasslatter ==Aiheesta muualla== * Joukkueen viralliset kotisivut Luokka:Italialaiset jääkiekkoseurat Luokka:Vuonna 1927 perustetut urheiluseurat Luokka:Etelä-Tiroli
Juha Hämäläinen (professori)

Juha Erkki Antero Hämäläinen (s. 10. helmikuuta 1954 Imatra) on Itä-Suomen yliopiston (aiemmin Kuopion yliopiston) sosiaalityön ja sosiaalipedagogiikan professori ja entinen yhteiskuntatieteiden laitoksen johtaja (vuodesta 1998). Hän on tutkinut erityisesti lastensuojelun historiaa ja sosiaalityön eettisiä kysymyksiä sekä sosiaalipedagogiikan ja sosiaalityön teoriaa. Hän on tehnyt tutkimustyötä myös Saksassa. Hänellä on viisi lasta.Kuka kukin on 2009. == Teoksia == *Vanhempainkasvatus (1987) *Kotikasvatuksen pedagogisen tutkimuksen idea lastensuojelussa (väitöskirja, 1992) *Sosiaalialan etiikka (P. Niemelän kanssa, 1993) *Sosiaalipedagogiikan oppihistoriallinen kehitys Saksassa (1995) *Sosiaalipedagogiikka (L. Kurjen kanssa, 1997) *Debatte um Sozialarbeitswissenschaft (H.-J. Göppnerin kanssa, 2004) *Kodin kynnys – J. V. Snellmanin perhefilosofia (2005) *Lastensuojelun kehityslinjoja – tutkimus Suomen lastensuojelun aatepohjasta ja oppihistoriasta (2007). == Lähteet == Luokka:Itä-Suomen yliopiston professorit Luokka:Vuonna 1954 syntyneet Luokka:Elävät henkilöt Luokka:Suomalaiset professorit
Peter Muhonen

Peter Muhonen (s. 25. helmikuuta 1972) on suomalainen kilpauransa päättänyt koripalloilija. Hyvinkään Tahkon kasvatti Muhonen pelasi miesten SM-sarjassa yhteensä kuusi kautta vuosien 1992–1998 välillä edustaen Tapiolan Honkaa ja Helsingin NMKY:tä. Kaudella 1992–1993 hänet valittiin Korisliigan vuoden tulokkaaksi.baskethotel.com Suomen maajoukkueessa Muhonen kuului 34 ottelun kokoonpanoon vuosien 1990–1997 välillä. Hän pelasi maajoukkueessa 1,6 pisteen ottelukohtaisella keskiarvolla ja teki maajoukkueen piste-ennätyksensä, yhdeksän pistettä, Liettuaa vastaan marraskuussa 1995.Maajoukkueprofiili == Saavutukset == * Korisliigan vuoden tulokas 1993 == Lähteet == * Peter Muhonen baskethotel.com * Maajoukkueprofiili Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1972 syntyneet Luokka:Elävät henkilöt
This Is the End

This Is the End on vuonna 2013 ensi-iltansa saanut Seth Rogenin ja Evan Goldbergin ohjaama komediallinen katastrofielokuva. Sen pääosissa esiintyvät Rogen, James Franco, Jonah Hill, Jay Baruchel, Danny McBride ja Craig Robinson. He esittävät liioiteltuja versioita itsestään maailmanlopun jälkeisessä maailmassa. Elokuvan ensi-ilta oli 12. kesäkuuta 2013. Se menestyi hyvin ja tuotti 126 miljoonaa dollaria maailmanlaajuisesti. == Näyttelijät == == Lähteet == == Aiheesta muualla == * Luokka:Vuoden 2013 yhdysvaltalaiset elokuvat Luokka:Yhdysvaltalaiset katastrofielokuvat Luokka:Yhdysvaltalaiset komediaelokuvat
Olli Nikitin

Olli Nikitin (s. 24. helmikuuta 1981) on suomalainen kilpauransa päättänyt koripalloilija. Tapiolan Hongan kasvatti Nikitin pelasi miesten SM-sarjassa yhteensä kahdeksan kautta vuosien 1999–2007 välillä edustaen Espoon Honkaa ja Pussihukkia. Lisäksi hän oli mukana Espoon Hongan kokoonpanossa vuonna 1998. Vuosina 2007–2010 Nikitin edusti Hongan reservijoukkuetta.http://www.iltasanomat.fi/koripallo/art-1288335894766.html Nikitin saavutti Hongassa Suomen mestaruuden vuosina 2003http://yle.fi/urheilu/honka_voitti_koripallokultaa/5947170 ja 2007, SM- pronssia vuonna 2006 ja Suomen cupin hopeaa vuonna 2006. Hän antoi helmikuussa 2007 500. koriin johtaneen syöttönsä miesten pääsarjassa.http://www.basket.fi/uutiset/kaikki_uutiset/?x122462=91464baskethotel.com Suomen maajoukkueessa Nikitin pelasi 14 ottelua vuosina 2003–2004. Hän pelasi maajoukkueessa 5,4 pisteen ottelukohtaisella keskiarvolla ja teki maajoukkueen piste-ennätyksensä, 16 pistettä, Viroa vastaan joulukuussa 2003.Maajoukkueprofiili == Saavutukset == * Suomen mestaruus 2003 ja 2007 ** SM-pronssia 2006 * Suomen cupin hopeaa 2006 == Katso myös == * Luettelo 500 syöttöä tehneistä Korisliiga-pelaajista == Lähteet == * Olli Nikitin baskethotel.com * Maajoukkueprofiili Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1981 syntyneet Luokka:Elävät henkilöt
Neuilly-sur-Marne

Neuilly-sur-Marne on Ranskan kunta Pariisin itäisellä esikaupunkivyöhykkeellä, noin 12 kilometriä Pariisin keskustasta itään. Noin 77 000 asukkaan kunta kuuluu Le Raincyn arrondissementtiin Seine-Saint-Denis’n departementissa. Neuilly-sur-Marnen läpi kulkevat Marnejoki ja Vairesin kanava. Vuonna 1892 kunnan lounaisesta alueesta erotettiin omaksi kunnakseen Neuilly-Plaisance. Neuilly-sur-Marnen muut naapurikunnat ovat luoteessa Villemonble, pohjoisessa ja koillisessa Gagny, idässä Gournay-sur-Marne ja etelässä Noisy-le-Grand. Lähin RER-paikallisjuna-asema on Neuilly-Plaisancen puolella 1,3 kilometriä Neuilly-sur-Marnen keskustasta. Kaksi isoa Route nationale -tietä, itä- länsisuuntainen RN34 ja etelä-pohjoissuuntainen RN370 risteävät Neuillyssä. ==Aiheesta muualla== Luokka:Seine-Saint-Denis’n kunnat Luokka:Ranskan kaupungit
Auringonnousu (albumi)

Auringonnousu on Jari Sillanpään vuonna 1997 julkaistu kolmas studioalbumi. Albumi nousi suoraan Suomen virallisen albumilistan ensimmäiseksi maaliskuussa 1997. Yhteensä se oli 40 myydyimmän albumin joukossa 24 viikkoa. Albumia on myyty yli 160 000 kappaletta. Albumilta radiohiteiksi muodostuivat kappaleet ”Bum bum bum” sekä nimikappale ”Auringonnousu”, joista ensin mainittu nousi radiolistan toiseksi ja jälkimmäinen ensimmäiseksi. == Kappaleet == == Lähteet == Luokka:Vuoden 1997 albumit Luokka:Jari Sillanpään albumit Luokka:Kassu Halosen tuottamat albumit Luokka:Juha Björnisen tuottamat albumit
Noisy-le-Grand

Noisy-le-Grand () on Ranskan kunta Pariisin itäisellä esikaupunkivyöhykkeellä, noin 15 kilometriä Pariisin keskustasta itään. Se kuuluu Le Raincyn arrondissementtiin Seine-Saint-Denis’n departementissa. Se on osa uuden Marne- la-Vallée-kaupungin Porte de Paris -nimistä sektoria. Vuoden 2012 väestölaskennassa kunnassa oli 62 592 asukasta, joista suuri osa on maahanmuuttajia Afrikasta ja Kaukoidästä. Noisy-le-Grand koostuu 19 historiallisesta alueesta (): * Butte-Verte * Le Pavé Neuf * Centre-ville * Champy * Clos aux Biches * Cormiers * Coteaux * Grenouillère * Hauts-Bâtons * La Varenne * Marnois * Mont-d'Est * Montfort * Pavé-Neuf * Le Palacio * Les Hêtres * Richardets * Rive-Charmante * Villeflix * Yvris Noisy-le-Grandin naapurikunnat ovat lännessä Bry-sur-Marne, luoteessa Neuilly-Plaisance, pohjoisessa Neuilly-sur-Marne, koillisessa Gournay-sur-Marne, idässä Champs- sur-Marne ja Émerainville, kaakossa Pontault-Combault, etelässä Le Plessis- Trévise ja lounaassa Villiers-sur-Marne. RER-paikallisjunien linjat A ja E kulkevat Noisy-le-Grandiin. ==Aiheesta muualla== Luokka:Seine-Saint-Denis’n kunnat Luokka:Ranskan kaupungit
Marisha Rasi-Koskinen

thumb|upright|Rasi-Koskisen teos Nyt Tampereella. Teos kuuluu Sanalankoja- sarjaan. Marisha Rasi-Koskinen (s. 1975 Jyväskylä) on suomalainen kirjailija. Rasi-Koskisen esikoisteos Katariina ilmestyi vuonna 2011. Hänen toinen romaaninsa Valheet (2013) sai Tiiliskivi-palkinnon. Rasi-Koskisen kolmas romaani Vaaleanpunainen meri (2014) oli Runeberg-palkintoehdokkaana. Rasi- Koskisen ensimmäinen nuorille suunnattu teos Auringon pimeä puoli sai vuoden 2019 lasten- ja nuortenkirjallisuuden Finlandia-palkinnon. Rasi-Koskisen kuudes kaunokirjallinen teos REC ilmestyi vuonna 2020. Hän kirjoitti sitä kaikkiaan viiden vuoden ajan ja julkaisi välissä myös Auringon pimeän puolen. Hänet palkittiin teoksesta Tulenkantaja- ja Runeberg-palkinnolla. Rasi- Koskinen on koulutukseltaan psykologian maisteri. Hän asuu Tampereella. == Palkinnot ja ehdokkuudet == * Pirkanmaan kirjoituskilpailun I palkinto 2010 * Tiiliskivi-palkinto 2013 * Tampereen kaupungin kirjallisuuspalkinto 2013, 2017 * Runeberg-palkintoehdokkuus 2015 * Lasten- ja nuortenkirjallisuuden Finlandia-palkinto 2019 * Nuori Aleksis -palkinto 2020 * Tulenkantaja-palkinto 2020 * Runeberg-palkinto 2021 == Teokset == * Katariina (2011) * Valheet (2013) * Vaaleanpunainen meri (2014) * Eksymisen ja unohtamisen kirja (2017) * Auringon pimeä puoli (2019) * Rec (2020) * Pudonneet (2022) == Lähteet == Luokka:Suomalaiset kirjailijat Luokka:Vuonna 1975 syntyneet Luokka:Elävät henkilöt
Jarno Mällinen

Jarno Mällinen (s. 22. tammikuuta 1965 HelsinkiJarno Mällisen haastattelu Like Kustannus. Viitattu 12.1.2015.) on suomalainen muusikko ja kirjailija. Parhaiten hänet tunnetaan oululaisen Radiopuhelimet-yhtyeen lauluntekijänä ja kitaristina. Mällinen on soittanut myös muun muassa Kansanturvamusiikkikomissiossa. Hän on työskennellyt toimittajana Kaleva- sanomalehdessä sekä freelancer-toimittajana. Mällinen on syntynyt Helsingissä ja muuttanut yhdeksänvuotiaana Ouluun. Hänen isänsä oli Kalevan pitkäaikainen päätoimittaja Teuvo Mällinen. Mällisen esikoisromaani Kieroonkasvukertomus ilmestyi vuonna 2011. Se perustuu osittain Radiopuhelimien ja teatteriohjaaja Juha Hurmeen yhdessä toteuttamaan musiikkinäytelmään Tommi, jota esitettiin Nälkäteatterin ja Oulun kaupunginteatterin yhteistuotantona vuonna 2005. Mällisen tekstejä on julkaistu myös Like Kustannuksen Radiopuhelimet-kirjassa, joka ilmestyi 2006. Hänen toinen romaaninsa Hiekkaan piirretty hirviö sijoittuu lehdistömaailmaan. Kolmas romaani Kotirintama kertoo leski-isän ja tämän pojan elämästä jatkosodan aikaisessa Pohjois-Suomessa. Teos sai erittäin positiivisen vastaanoton. Vuonna 2022 Mälliseltä ilmestyi romaani Käpylän idylli, joka kertoo yksinhuoltajaisän ja tämän pojan elämästä Helsingin Käpylässä 1970-luvun alussa. Tähtiteksti-sivuston arvostelussa romaania luonnehdittiin: "Uhka on kaikkialla ja lähestyy joka suunnasta. Mällinen osaa siirtää lapsen kokemusmaailman kouraisevasti aikuislukijan nahkoihin." == Teokset == *Kieroonkasvukertomus (2011) *Hiekkaan piirretty hirviö (2014) *Kotirintama (2017) *Käpylän idylli (2022) == Lähteet == Luokka:Suomalaiset kitaristit Luokka:Suomalaiset lauluntekijät Luokka:Suomalaiset kirjailijat Luokka:Vuonna 1965 syntyneet Luokka:Elävät henkilöt
NoViolet Bulawayo

NoViolet Bulawayo (oik. Elizabeth Zandile Tshele, s. 12. lokakuuta 1981 Tsholotsho, Zimbabwe) on zimbabwelainen kirjailija. Nykyään Yhdysvalloissa asuva Bulawayo on opiskellut muun muassa Texasin A&M-yliopistossa; sekä Cornellin yliopistossa New Yorkissa. Bualwayon kehuttu esikoisromaani Me tarvitaan uudet nimet (We Need New names) ilmestyi vuonna 2013. Se oli ehdolla muun muassa Los Angeles Times ja The Guardian -lehtien kirjallisuuspalkintojen sekä Man Booker Prizen saajaksi. == Teokset == * == Lähteet == == Aiheesta muualla == * * Luokka:Zimbabwelaiset kirjailijat Luokka:Vuonna 1981 syntyneet Luokka:Elävät henkilöt
Super Bowl XLIX

Super Bowl XLIX oli 49. Super Bowl -ottelu. Se pelattiin Glendalessa, Arizonan osavaltiossa 1. helmikuuta 2015. Ottelussa kohtasivat New England Patriots ja Seattle Seahawks. Ottelun voitti New England Patriots lukemin 28–24. Kyseinen voitto oli joukkueelle sen historian neljäs. == Lähteet == Super Bowl 49 Luokka:Vuoden 2015 amerikkalainen jalkapallo Super Bowl 49 Super Bowl 49
Abovjan

Abovjan () on kaupunki Armenian keskiosassa, Jerevanin pohjoispuolella sijaitsevassa Kotajk'in maakunnassa. Vuoden 2011 väestönlaskennan aikaan kaupungin asukasluku oli 43 495; vuosikymmen aiemmin asukkaita oli 44 569 (2001). Abovjan sijaitsee Jerevanista vain 15 kilometriä koilliseen, pääkaupungista pohjoiseen johtavan valta- ja rautatien varrella. Sinne saapuu pääkaupungin kautta kulkeva rataosuus Masis (pääradan risteysasema)–Jerevan–Arabkir–Abovjan–Nurnus (risteysasema)–Narentsavan–Hrazdan. == Lähteet== ==Aiheesta muualla== Luokka:Armenian kaupungit
Super Bowl 50

Super Bowl 50 oli järjestyksessään 50. Super Bowl -ottelu. Se oli NFL-liigan loppuottelu, joka pelattiin 7. helmikuuta 2016 Kalifornian Santa Clarassa. Super Bowl 50 on ensimmäinen loppuottelu jonka nimessä ei käytetä roomalaista järjestyslukua. Itse ottelu oli puolustusvoittoista, eikä kummankaan joukkueen pelinrakentaja Cam Newton ja Peyton Manning olleet parhaimmillaan. Broncos voitti ottelu 24–10. Ottelun parhaaksi pelaajaksi valittiin Broncosin puolustaja Von Miller. == Lähteet == == Aiheesta muualla == Super Bowl 50 Luokka:Vuoden 2016 amerikkalainen jalkapallo Luokka:Kalifornian urheilu Luokka:Santa Claran piirikunta